PATVIRTINTA

Kelmės „Kūlverstuko“ lopšelio-darželio

direktoriaus 2019 m. rugpjūčio 29 d.

įsakymu Nr. V-56

**RESPUBLIKINIO IKIMOKYKLINIO IR PRIEŠMOKYKLINIO UGDYMO ĮSTAIGŲ**

**KŪRYBINIO-MENINIO PROJEKTO „ŽAIDIMŲ LAUKAS“**

**NUOSTATAI**

1. **BENDROSIOS NUOSTATOS**
2. Kelmės „Kūlverstuko“ lopšelio-darželio inicijuojamo kūrybinio-meninio projekto „Žaidimų laukas“ (toliau-Projektas) nuostatai reglamentuoja projekto tikslą, uždavinius, dalyvius, darbų organizavimo tvarką.
3. Respublikinis Projektas „Žaidimų laukas“ skirtas ikimokyklinio ir priešmokyklinio ugdymo įstaigoms.
4. Projektą organizuoja ir koordinuoja Kelmės „Kūlverstuko“ lopšelio-darželio specialioji pedagogė ir logopedė metodininkė Gilija Gajauskienė ([gilijaga@gmail.com](mailto:gilijaga@gmail.com)) ir pavaduotoja ugdymui Zita Monstavičiūtė.
5. Projekto idėją remia Kelmės rajono pedagoginė psichologinė tarnyba.
6. Projekto nuostatai skelbiami Kelmės rajono pedagoginės psichologinės internetinėje svetainėje <https://www.kelmesppt.lt> .
7. **TIKSLAS IR UŽDAVINIAI**
8. Projekto tikslas-skatinti vaikų saviraišką ir kūrybinių gebėjimų ugdymą, pasitelkiant žaidybinius kūrybos elementus lauko erdvėje.
9. Uždaviniai:
   1. Organizuoti žaismingą-kūrybišką vaikų užimtumą lauke.
   2. Skatinti vaikų emocinę, socialinę ir meninę patirtį.
   3. Patirti kūrimo džiaugsmą, atskleidžiant kiekvieno individualius kūrybinius gebėjimus.
10. **DALYVIAI**
11. Projekto dalyviai-šalies ikimokyklinio ir priešmokyklinio ugdymo įstaigų ugdytiniai ir jų pedagogai.
12. **ORGANIZAVIMO IR DALYVAVIMO TVARKA**
13. Projekto trukmė-1 diena. Projekto veiklos vykdymo laikas-2019 m. rugsėjo 3-4 savaitę. (Ugdymo įstaiga savarankiškai numato projekto vykdymo dieną nurodytomis savaitėmis).
14. Įstaigos, norinčios dalyvauti projekte, užpildo dalyvio anketą (1 priedas) ir siunčia el. paštu [asprisijunges@gmail.com](mailto:asprisijunges@gmail.com) iki 2019 m. rugsėjo 10 dienos.
15. Projekte dalyvauti norą pareiškusios ugdymo įstaigos gauna užduočių sąrašą, iš kurio pasirinktinai **lauko erdvėje** atlieka 3-5 kūrybines-menines užduotis (galima ir daugiau).
16. Už projektinę veiklą įstaigoje atsakingas asmuo su projekte dalyvaujančiais pedagogais aptaria siūlomas užduotis ir atsirenka priimtiniausias.
17. Iki spalio 1 dienos dalyviai atsiunčia vykdytos projektinės veiklos lauke refleksiją (2 priedas) adresu [asprisijunges@gmail.com](mailto:asprisijunges@gmail.com) bei 2–3 nuotraukas.
18. Pasibaigus projekto vykdymo laikui, projekto dalyviai gauna pažymas dėl dalyvavimo respublikiniame kūrybiniame-meniniame projekte „Žaidimų laukas“ **elektroniniu paštu**, nurodytu dalyvio anketoje.
19. Atsakingas asmuo parengia informacinio pobūdžio žinutę apie ugdymo įstaigoje įvykdytą projektinę veiklą ugdymo įstaigos internetiniame puslapyje.
20. **BAIGIAMOSIOS NUOSTATOS**
21. Projekto organizatoriams pateikę refleksiją ir nuotraukas, projekto dalyviai sutinka, kad gauta informacija bus naudojama projekto sklaidos tikslais.
22. Projekto dalyviai projektinės veiklos akimirkos bus patalpintos Projekto sklaidai sukurtoje Facebook grupėje *Žaidimų laukas*.
23. Ugdymo įstaiga pildo vieną dalyvio anketą (1 priedas), joje pateikiant teisingus duomenis, pavyzdžiui: el. pašto adresus (atkreipia dėmesį į *š, ė, ū* ir kitus ženklus, tarpus tarp ženklų), pilną ugdymo įstaigos pavadinimą.
24. Iškilus klausimams dėl Projekto vykdymo/organizavimo, galima kreiptis el.paštu: [gilijaga@gmail.com](mailto:gilijaga@gmail.com) .

1 PRIEDAS

**KŪRYBINIS-MENINIS PROJEKTAS „ŽAIDIMŲ LAUKAS“**

**Dalyvio anketa**

|  |  |
| --- | --- |
| **Ugdymo įstaigos pavadinimas,**  **elektroninio pašto adresas** |  |
| **Už projektą atsakingo pedagogo vardas, pavardė, elektroninio pašto adresas** |  |

2 PRIEDAS

**KŪRYBINIS-MENINIS PROJEKTAS „ŽAIDIMŲ LAUKAS“**

**Refleksija**

|  |  |
| --- | --- |
| **Ugdymo įstaigos pavadinimas** |  |
| **Refleksija** *(pildoma įgyvendinus projektinę veiklą. Pildant skiltį, atkreipiamas dėmesys į vaikų emocijas kūrybiniame procese, jų aktyvumą, gebėjimą kurti/veikti savarankiškai arba dirbant komandoje ir kt.).* |  |
| **Užduočių pavadinimai, kurios realizuotos projekto metu.** |  |
| **Bendras dalyvių skaičius** |  |